
                        GRAD ZAGREB
GRADSKA ČETVRT TREŠNJEVKA - SJEVER
                     Vijeće Mjesnog odbora 
                            Ciglenica
	
KLASA: 024-08/22-003/1009
URBROJ: 251-13-11-16-22-3
Zagreb, 16. svibanj 2022.
			
Z A P I S N I K

s 12. sjednice Vijeća Mjesnog odbora Ciglenica, održane 16. svibnja 2022. u 19:00 sati, u prostorijama Mjesnog odbora Ciglenica, Selska cesta 44. 

Nazočni članovi Vijeća: Maja Šćukanec, Marina Milić Babić, Sanja Tonković, Goran Štefek, Siniša Bijelić, Milka Škripek.
Nenazočan član Vijeća: Hrvoje Skejić

Predsjednica Vijeća Mjesnog odbora Ciglenica, Maja Šćukanec, otvara sjednicu i pozdravlja sve nazočne. Utvrđuje da je na sjednici nazočno 6 članova od ukupno 7 članova Vijeća Mjesnog odbora, te konstatira da su ispunjeni svi uvjeti za raspravljanje i odlučivanje.

Predsjednica Vijeća Mjesnog odbora daje zapisnik s 11. sjednice na verifikaciju.
Vijeće Mjesnog odbora Ciglenica JEDNOGLASNO prihvaća zapisnik s 11. sjednice.

Predsjednica predlaže dopunu dnevnog reda točkama: Prijedlog zaključka o traženju statusa već donesenih zaključaka i prijedlog zaključka o postavljanju prometnog znaka „zabrana parkiranja“ B-39 sa dopunskom pločom E-16 na nogostupu na sjevernoj strani cijelom dužinom Klanječke ulice do potoka Črnomerec (od raskrižja Stubičke ulice sa Klanječkom ulicom do potoka Črnomerec).

Predsjednica daje prijedlog dopune dnevnog reda na glasovanje, koji je prihvaćen JEDNOGLASNO.

Predsjednica predlaže 


DNEVNI RED

1. Prijedlog zaključka o Odluci Mjesnog zbora građana održanog 21.veljače 2018.
2. Prijedlog zaključka o postupanja „Policajca u zajednici“ na području Mjesnog odbora Ciglenica
3. Prijedlog zaključka o traženju statusa već donesenih zaključaka
4. Prijedlog zaključka o postavljanju prometnog znaka „zabrana parkiranja“ B-39 sa dopunskom pločom E-16 na nogostupu na sjevernoj strani cijelom dužinom Klanječke ulice do potoka Črnomerec (od raskrižja Stubičke ulice sa Klanječkom ulicom do potoka Črnomerec)
5. Pitanja, prijedlozi i obavijesti

koji je prihvaćen JEDNOGLASNO




Ad. 1. Prijedlog zaključka o Odluci Mjesnog zbora građana održanog 21.veljače 2018.

Predsjednica izvješćuje o materijalima. Vijeće Mjesnog odbora Ciglenica podržava odluku sa Mjesnog zbora građana Trešnjevke Sjever održanog 21. veljače 2018.godine i predlaže Vijeću Gradske četvrti Trešnjevka - sjever ponovno upućivanje Odluke u proceduru. Prilog zaključku: Odluka sa Mjesnog zbora građana. U raspravi sudjeluju svi članovi Vijeća. Predsjednica zatvara raspravu.

Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)

Ad. 2. Prijedlog zaključka o postupanja „Policajca u zajednici“ na području Mjesnog odbora Ciglenica

Predsjednica izvješćuje o materijalima. Zbog oružanih pljački zadnjih mjeseci u naselju Ciglenica (Benzinska pumpa „Lukoil“, dućan „Gavranović“, krađa po stanovima zgrada i dvorištima kuća, višemjesečnog terora nad građanima Ciglenice i okolnih naselja „Fantoma sa Trešnjevke“. Vijeće Mjesnog odbora Ciglenica traži češći obilazak naselja tokom dnevne smjene i noćne smjene „Policajca u zajednici“ radi sigurnosti naših sugrađana. U raspravi sudjeluju svi članovi vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi

Z A K LJ U Č A K
(u privitku)

Ad. 3. Prijedlog zaključka o traženju statusa već donesenih zaključaka

Predsjednica izvješćuje o materijalima. Vijeće Mjesnog odbora Ciglenica traži provjeru statusa već donesenih zaključaka:
· Zaključak o postavljanju prometnog ogledala na raskrižju Zagorske ulice sa Bistranskom ulicom (doneseno 3.kolovoza 2021.)
· Zaključak o obnovi horizontalne signalizacije na području Mjesnog odbora Ciglenica, prioritetno pješačkih prijelaza u blizini škole i vrtića (doneseno 3. kolovoza 2021.)
· Zaključak o popravku poklopca kolektora u Zlatarskoj ulici ispred k.br.8 (doneseno 15. rujna 2021.)
· Zaključak o postavljanju/vraćanju svih devastiranih prometnih znakova na području Mjesnog odbora Ciglenica (doneseno 15. rujna 2021.)
· Zaključak o postavljanju prometnih ogledala na raskrižju Stubičke i Zagorske ulice (doneseno 15. rujna 2021.)
· Zaključak o postavljanju zaštitnih stupića u Zagorskoj ulici (doneseno 15. rujna 2021.)
· Zaključak o postavljanju uzdignutih pješačkih ploha u Zagorskoj ulici (doneseno 11. listopada 2021.)
· Zaključak o postavljanju uspornika u Hruševečkoj ulici ispred k.br.18 (doneseno 10. ožujka 2021. i 11. listopada 2021.)
· Zaključak o vraćanju nadstrešnice na autobusnom stajalištu u Zagorskoj ulici stanica Desinička, ZET linija 118 (doneseno 11. listopada 2021.)
· Zaključak o postavljanju zaštitnih stupića na Zagorskoj ulici ispred k.br.49 (doneseno 22. studenog 2021.)
· Zaključak o rješavanju prometne problematike u Zlatarskoj ulici i Pušćanskoj ulici (doneseno 13. prosinca.2021.).


Z A K LJ U Č A K
(u privitku)
Ad. 4. Prijedlog zaključka o postavljanju prometnog znaka „zabrana parkiranja“ B-39 sa dopunskom pločom E-16 na nogostupu na sjevernoj strani cijelom dužinom Klanječke ulice do potoka Črnomerec (od raskrižja Stubičke ulice sa Klanječkom ulicom do potoka Črnomerec)

Predsjednica izvješćuje o materijalima. Kako Klanječka ulica nema nogostup za pješake, time je ugrožena sigurnost pješaka u prometu, a kako pravilnik o sigurnosti prometa na cestama ne prepoznaje ucrtavanja pješačke staze, te shodno tome ured za promet ne može izdati nalog za ucrtavanje iste, ali prepoznaje vertikalnu signalizaciju prometni znak „zabrana parkiranja“ B-39 sa dopunskom pločom E-19 i zaštitne stupiće  ako postoje uvjeti za to ,kao privremeno rješenje za sigurnost pješaka u prometu do potpunog uređenja Klanječke ulice na dijelu naselja Ciglenica (izrada nogostupa, asfaltiranje). Vijeće Mjesnog odbora Ciglenica traži da se u Klanječkoj ulici  na sjevernu stranu nogostupa postavi prometni znak „zabrana parkiranja“B-39 i dopunske  ploče E-16 i time zabrani parkiranje vozilima na sjevernom dijelu nogostupa  duž cijele Klanječke ulice od raskrižja Stubičke ulice sa Klanječkom ulicom do potoka Črnomerec radi sigurnosti pješaka u prometu koji tim dijelom ulice hodaju po kolniku  i time im je ugrožena sigurnost. U raspravi sudjeluju svi članovi vijeća. Predsjednica zatvara raspravu.
Vijeće Mjesnog odbora Ciglenica JEDNOGLASNO donosi 

Z A K LJ U Č A K
(u privitku)

Ad 5. Pitanja, prijedlozi i obavijesti

Predsjednica Vijeća Mjesnog odbora Ciglenica Maja Šćukanec obavijestila je članove Vijeća, o pristiglim upitima i prijedlozima građana. Vijeće je raspravljalo o organizaciji „Dana Ciglenice“ u lipnju 2022. godine, o budućim akcijama i prijedlozima poboljšanja života građana Ciglenica, prometnoj problematici, parkiranju u naselju, koordinaciji sa predsjednikom Vijeća Gradske četvrti Trešnjevka - sjever, današnjem sastanku sa Zagrebačkim holdingom, prometnim i komunalnim redarstvom, te je dogovorin datum održavanja slijedeće sjednice.


Sjednica je završila u 19:42 sati.

                                                                                                                                                                                                                                                                                                                                        
                                                                                                                       Predsjednica
                                                                                                               Vijeća Mjesnog odbora
                                                                                                                         Ciglenica

